Bugetul Metrorex s-a mărit de la an la an. Câți bani a plătit statul pentru cheltuielile cu angajații.
Cheltuielile salariale ale Metrorex au fost peste 80% alocate sporurilor. Metrorex a cheltuit pe sporurile angajaților aproximativ 235 de milioane de lei. Metrorex a achitat sindicatului facturi de peste 4 milioane de lei în ultimii 2 ani.
Metrorex a cheltuit anul trecut majoritatea banilor pe salariile angajaților.Asta reiese din raportul Corpului de Control publicat după verificările realizate în cadrul companiei.Câți bani a plătit statul pentru cheltuielile cu angajații?În anul 2020, toţi angajaţii companiei au primit spor de metrou, ceea ce a fost o măsură abuzivă, întrucât acest spor de metrou trebuia să se acorde (în cuantum de 20, 27, 34 au 40% din salariul de bază) doar personalului de metrou care lucrează "în condiţii deosebite, vătămătoare, grele sau periculoase". Mai mult, în ceea ce priveşte situaţia cheltuielilor cu salariile aferente anului trecut, raportat la valoarea totală a salariilor pentru timpul efectiv lucrat, în sumă de 270,08 milioane lei, valoarea totală a sporurilor acordate a fost de 234,73 milioane lei (87%). Totodată Metrorex a mai achitat facturi sindicatului (Uniunea Sindicatul Liber Metrou – USLM) de peste 4 milioane lei, fără a fi încheiat un contract în acest sens.Directorii mari din Metrorex și unii șefi de serviciu câștigă în fiecare lună între 10.000 și 12.000 de lei net, iar cel mai mare salariu în mână din companie este de aproape 15.000 de lei.Cele mai mici salarii în mână din Metrorex sunt în jur de 3-4.000 de lei. Ministrul Transporturilor anunța recent că sindicaliștii și-au negociat creșteri salariale în 2020, în condițiile în care compania nu-și acoperă bugetul decât 30% din venituri proprii.